Source: http://24secunde.ro/u18-masculin-4sports-agronomia-steaua-eximbank-joaca-finala/
Timestamp: 2017-05-30 09:03:01+00:00

Document:
TF CN U18 masculin - 4Sports Agronomia și Steaua CSM EximBank joacă finala - 24secunde.ro
TF CN U18 masculin – 4Sports Agronomia și Steaua CSM EximBank joacă finala	In StiriTags 4sports agronomia, cn u18 masculin, steaua csm eximbank, turneul final, u18 masculin09/05/2017 Adrian Micinic	Marți (09.05) s-au desfășurat semifinalele Campionatului Național U18 masculin – ediția 2016/17. Jocurile au avut loc la Sala Agronomia din București, locul de desfășurare al întreg turneului final al competiției destinate sportivilor născuți după 1 ianuarie 1999.
4Sports Agronomia București a învins CSU Știința în prima semifinală, scor 73-62. Jocul a demarat sub semnul echilibrului, secvența inaugurală fiind adjudecată de amfitrioni cu scorul de 17-13. Diferența a crescut în sfertul 2, atunci când s-a consemnat un parțial de 25-14, astfel încât 4Sports Agronomia conducea la pauză cu 15 puncte pe tabela de marcaj. Diferența s-a menținut pe parcursul secvenței a 3-a, pentru ca pe final Știința să reducă ușor din deficit.
De notat că Știința a beneficiat de 38 aruncări libere, dar a avut doar 47% la acest procedeu, mult prea modest pentru această categorie de vârstă. În schimb, 4Sports Agronomia a beneficiat de doar 14 vizite, însă a avut un procentaj de 85% la acest procedeu. Celelalte capitole statistice au fost echilibrate, cu mici avantaje de o parte sau alta.
Tudor Fometescu a totalizat 25 puncte, 5 recuperări, Sabin Cîrstoveanu a adăugat 18 puncte, 7 intercepții, iar Cristian Chițu a încheiat cu 17 puncte, 5 recuperări, 3 intercepții pentru învingători. În replică, Antonio Năsturescu a reușit 27 puncte, Andrei Neagu a adăugat 12 puncte, iar George Blaj Voinescu a terminat cu 10 puncte, 8 recuperări și 5 capace.
Steaua CSM EximBank București a câștigat cea de-a 2-a semifinală a competiției. Militarii au dispus de CN Aurel Vlaicu București cu scorul de 67-89. Partida a demarat favorabil lui Aurel Vlaicu, care s-a instalat la conducere și s-a desprins la 19-13 până la prima pauză. Replica a venit în secvența a 2-a, când militarii au replicat cu un parțial de 25-12 pentru a transforma un deficit de șase puncte într-un avantaj de trei posesii, consemnat la jumătatea confruntării. Steaua a menținut avantajul în secvența a 3-a, pentru ca pe cea decisivă să o deschisă cu un parțial de 13-2 ce a clarificat situația.
Aurel Vlaicu a avut un avantaj consistent la puncte marcate după posesie pierdută de adversar (27-12) și a înscris 12 coșuri de trei puncte pentru 44% la acest procedeu, însă militarii au fost mai buni la recuperare și au avut cu peste 20 procente mai mult la aruncările din acțiune.
Daniel Ioniță a totalizat 27 puncte, 20 recuperări, 3 intercepții, Alexandru Coconea a adăugat 20puncte, iar Mihai Marius Măciucă a terminat cu 16 puncte, 8 recuperări pentru învingători. Replica a venit de la Petru Ioan Popescu, autor a 16 puncte. Alți trei jucători de la Aurel Vlaicu au depășit borna 10 la puncte marcate.
În duelurile din turneul locurilor 5-8 s-au consemnat următoarele rezultate:
ABC Athletic Constanța vs U-BT Cluj-Napoca, scor 60-53
CSU Sibiu vs CSȘ Bega Timișoara, scor 61-66
Așadar, programul zilei de miercuri (10.05) este următorul:
Meciul pentru locul 7 – U-BT Cluj-Napoca vs CSU Sibiu, ora 09:00
Meciul pentru locul 5 – ABC Athletic Constanța vs CSȘ Bega Timișoara, ora 11:00
Finala mică – CSU Știința București vs CN Aurel Vlaicu București, ora 13:00
Finala – ACS 4Sports Agronomia București vs Steaua CSM EximBank București, ora 15:00
Meciurile sunt transmise în direct pe canalul YouTube 4Sports.
Al 4-lea străin anunțat de Steaua este Dave Dudzin...
Parcursul echipelor calificate la turneul final U1...
TF CN U16 masculin – Târgoviște vs Steaua CS...
Khimki s-a calificat în semifinalele Ligii VTB pentru a 3-a oară consecutiv
On TF CN U18 masculin – 4Sports Agronomia și Steaua CSM EximBank joacă finala
09/05/2017 at 10:23 PM - Reply
Una din doua informatii este gresita: fie Constanta NU a pierdut jocul impotriva u cluj-napoca, fie NU joaca ptr locul 5.
11/05/2017 at 10:17 AM - Reply
Stiinta a pierdut fara drept de apel duelul cu ACS4 Sports desi d.pd.v. al valorii individuale a primilor 7 jucatori este net superioara tuturor echipelor participante (4 titulari de drept in lotul national la generatiile 1999 si 2000, precum si alti 3 jucatori care au fost la euro sau sunt sportivi de viitor, cu talie buna si calitati sportive peste medie. Groparul lor a fost antrenorul Biscoveanu.
Steaua a cistigat partida cu A.Vlaicu folosind avantajul de sub panou unde ionita si Coconea au minimizat prestatia ,,oamenilor mari,, ai lui Vlaicu.
Rezultatele par surprinzatoare insa au existat motive ,,grele,, care au inclinat balanta atit de clar. Copiilor felicitari pt. ardoarea de care au dat dovada pe teren.

References: CSM 
 CSM 
 csm 
 CSM 
 CSM 
 CSM